PMIndiaData/PMIndiaSum huggingface dataset:
গুজরাট দিবস উপলক্ষে প্রধান মন্ত্রী’র শুভেচ্ছা

রাজ্যের প্রতিষ্ঠা দিবস উপলক্ষে প্রধান মন্ত্রী শ্রী নরেন্দ্র মোদী আজ গুজরাটবাসী’কে শুভেচ্ছা জানিয়েছেন।এক বার্তায় তিনি বলেছেন, গুজরাটের বাসিন্দারা তাঁদের সারল্য ও বাণিজ্যিক উদ্যোগের জন্য সুপরিচিত। দেশের ইতিহাসে, বিশেষ করে, স্বাধীনতা আন্দোলনে গুজরাট গুরুত্বপূর্ণ অবদান রেখেছে বলেও তিনি উল্লেখ করেন। আগামীদিনে দেশের উন্নয়নে গুজরাট উল্লেখযোগ্য ভূমিকা নেবে বলে তিনি আশাপ্রকাশ করেন।
আন্তর্জাতিক নারী দিবসে নারীশক্তিকে প্রধানমন্ত্রীর  প্রণাম

প্রধানমন্ত্রী শ্রী নরেন্দ্র মোদী আন্তর্জাতিক নারীদিবসে, নারীশক্তির মানসিকতাকে শ্রদ্ধা জানান। প্রধানমন্ত্রী বলেন,” আন্তর্জাতিক নারীদিবসে শুভেচ্ছা। আমাদের নারীশক্তির মানসিকতা এবং সংস্কারকে আমরা শ্রদ্ধা জানাই। দিনকয়েক আগেই আমি বলেছিলাম, আমি এবার স্যোসাল মিডিয়া একাউন্টগুলি ছেড়ে দেব। আজ সারা দিন ধরে, সাতজন সফল মহিলা তাঁদের জীবনের কথা আপনাদের জানাবেন এবং সম্ভবত আমার স্যোসাল মিডিয়া অ্যাকাউণ্টগুলি ব্যবহার করে আপনাদের সঙ্গে মতবিনিময় করবেন”। /
ভারতীয় রাজস্বসেবার ১৬৮ জন আধিকারিক-প্রশিক্ষার্থীর সাক্ষাৎ প্রধানমন্ত্রীর সঙ্গে

ভারতীয়রাজস্ব সেবার ১৬৮ জন আধিকারিক-প্রশিক্ষার্থী আজ দেখা করলেন প্রধানমন্ত্রী শ্রীনরেন্দ্র মোদীর সঙ্গে। ভুটান রয়্যাল সার্ভিসের দু’জন আধিকারিকও ছিলেন তাঁদেরমধ্যে। বিভিন্নবিষয় নিয়ে প্রধানমন্ত্রীর সঙ্গে আলোচনা ও মতবিনিময় করেন আধিকারিক-প্রশিক্ষার্থীরা।সাম্প্রতিক কেন্দ্রীয় বাজেট, কর কাঠামোর আওতায় আরও বেশি সংখ্যক করদাতারঅন্তর্ভুক্তি এবং উদ্ভাবন ও প্রযুক্তি সম্পর্কিত বিভিন্ন বিষয়ের ওপর আলোচনা করেনতাঁরা। জনসাধারণেরআশা-আকাঙ্ক্ষা পূরণে কাজ করে যাওয়ার জন্য আধিকারিক-প্রশিক্ষার্থীদের পরামর্শ দেন প্রধানমন্ত্রী।
প্রধানমন্ত্রী আগামীকাল শহরের ঐতিহ্যবাহী ৪টি ভবনের সংস্কারের পর জাতির উদ্দেশে উৎসর্গ করবেন

দেশের দিল্লী, মুম্বাই, আমেদাবাদ, বারাণসীর মতো কলকাতা শহরেও ঐতিহ্যবাহী ভবন চত্ত্বরে কালচারাল স্পেস গড়ে তোলার পরিকল্পনা রয়েছে। এই কলকাতা শহরে ৪টি ঐতিহ্যবাহী ভবন রয়েছে। সেগুলি হল- ওল্ড কারেন্সি বিল্ডিং, বেলভেডিয়ার হাউস, মেটকাফে হাউস এবং ভিক্টোরিয়া মেমোরিয়াল হল। এই ঐতিহ্যবাহী ভবনের গ্যালারিগুলি সংস্কারের কাজ চলছে এবং পুরনো গ্যালারিগুলির প্রদর্শনীগুলিকে সাজিয়ে তোলা হয়েছে। প্রধানমন্ত্রী শ্রী নরেন্দ্র মোদী এই ৪টি ঐতিহ্যবাহী ভবন জাতির উদ্দেশে উৎসর্গ করবেন। কলকাতায় আজ এক সাংবাদিক বৈঠকে একথা জানান ডেভলমেন্ট অফ মিউজিয়াম অ্যান্ড কালচারাল স্পেস-এর কার্যনির্বাহী আধিকারিক শ্রী রাঘবেন্দ্র সিং। ওল্ড কারেন্সি বিল্ডিং-এর এক এবং দ্বিতলে পুরনো পলেস্তারা সরিয়ে নতুনভাবে করা হয়েছে। অভ্যন্তরের দেওয়ালে ক্ষতিগ্রস্ত চুন, সুড়কি, প্লাস্টার বদলে ফেলা হয়েছে। সেখানে চুন, সুড়কির প্লাস্টার করা হয়েছে। ভবনের জানলা ও দরজা বহুস্তর যুক্ত রঙের প্রলেপ সরিয়ে নতুন রঙ করা হয়েছে। কাঠের তৈরি তিনটি সংস্কার করে সেগুলি সংস্কার করা হয়েছে। যেখানে যেখানে জানলায় কাঁচ ছিলনা সেখানে কাঁচ বসানো হয়েছে। মেঝেতে বসানো মারবেল আরও উজ্জ্বল করে তোলা হয়েছে। বিদ্যুতায়নের কাজও করা হয়েছে। এই ভবনে তিন শতাব্দীর শিল্প সংস্কৃতির নিদর্শন রয়েছে। ‘ঘরে বাইরে-দ্যা হোম, দ্যা অ্যান্ড বিয়ন্ড’ শীর্ষক এক প্রদর্শনীর মাধ্যমে তৎকালীন শতাব্দীর বাংলার শিল্পকলা সমৃদ্ধির ঐতিহ্য ও নৈপুণ্য তুলে ধরা হয়েছে। এই প্রদর্শনীটি ১৩টি ভাগে ভাগ করা হয়েছে। সেখানে প্রায় ৫০০-টির মতো শিল্পকর্ম রয়েছে, যারমধ্যে সাড়ে চারশোটি শিল্পকর্ম এডিজি থেকে সংগৃহীত এবং ২০টি দিল্লীর ন্যাশনাল গ্যালারি অফ মডার্ন আর্ট থেকে সংগ্রহ করা হয়েছে। বেলডেভিয়ার এস্টেটটি প্রায় ১০ কোটি টাকা ব্যয়ে সিপিডাব্লুডি সংস্কারের কাজ করেছে। ভারতের পুরাতত্ব সর্বেক্ষণ মেটকাফে হাউসটি সর্বেক্ষণের কাজ করেছে। একইসঙ্গে ভারতের পুরাতত্ব সর্বেক্ষণের কলকাতা শাখা কলকাতা এবং তার ইতিহাস ও সংস্কৃতির বিষয়ে একটি প্রদর্শনীরও আয়োজন করেছে। ভেক্টোরিয়া মেমোরিয়াল হলে গ্যালারির আধুনিকীকরণের কাজ চলছে এরজন্য ৫৯ কোটি ৯৬ লক্ষ টাকা ব্যয় বরাদ্দ করা হয়েছে। এই হলের ৭টি গ্যালারি সংস্কারের পর উদ্বোধনের জন্য প্রস্তুত রয়েছে।
প্রধানমন্ত্রী ভিডিওকনফারেন্সিং-এর মাধ্যমে শ্রীশৈলম-এ রাষ্ট্রীয় জনজাগৃতি ধর্ম সম্মেলনে ভাষণ দিলেন

প্রধানমন্ত্রী শ্রী নরেন্দ্রমোদী আজ ভিডিও কনফারেন্সিং-এর মাধ্যমে শ্রীশৈলম-এ রাষ্ট্রীয় জনজাগৃতি ধর্মসম্মেলনে ভাষণ দিয়েছেন। উগাড়ি উপলক্ষে প্রধানমন্ত্রী সবাইকে শুভেচ্ছা জানিয়ে বলেন, এটিনতুন করে শুরু করার এবং নতুন আশার উ ৎ সব। প্রধানমন্ত্রী বলেন, সরকার সুনির্দিষ্ট লক্ষ্যমাত্রা এবং সময়সীমার মধ্যেবিভিন্ন ধরনের প্রকল্প রূপায়ণের কাজ করে যাচ্ছে। এইপ্রসঙ্গে তিনি জন-ধন অ্যাকাউন্ট খোলার কাজ, দরিদ্রদের জন্য বিমার ব্যবস্হা,উজ্জ্বলা গ্যাস যোজনা, মুদ্রা যোজনা এবং প্রধানমন্ত্রী আবাস যোজনা অগ্রগতির কথাতুলে ধরেন। শ্রীমোদী বলেন যে আমাদের দেশে পরিকাঠামো উন্নয়নের কাজের গতি উল্লেখযোগ্যভাবে বৃদ্ধিপেয়েছে। তিনি আয়ুষ্মান ভারত এবং জাতীয় পুষ্টি মিশনের কথা-ও উল্লেখ করেন। তিনিবলেন, স্বচ্ছ ভারত অভিযান কর্মসূচি রূপায়ণের ফলে দেশে পরিচ্ছন্নতা কাজের পরিধিউল্লেখযোগ্যভাবে বৃদ্ধি পেয়েছে। প্রধানমন্ত্রীবলেন, বর্তমানে দেশের মানুষ চান যে যত দ্রুত সম্ভব দেশের দুর্বলতাগুলি দূর হোক।তিনি বলেন, সরকার জাতি গঠনের লক্ষ্যে কঠোর পরিশ্রম করে চলেছে। এই কাজে সংশ্লিষ্টসকল পক্ষের সহায়তা পাওয়া গেলে এতে গতি আসবে বলে তিনি মন্তব্য করেন। /
ঝাড়খন্ডে বিনিয়োগ সংক্রান্ত আন্তর্জাতিক শীর্ষ সম্মেলনের সাফল্য কামনা করলেন প্রধানমন্ত্রী

ঝাড়খন্ডে আয়োজিত বিনিয়োগ সংক্রান্ত আন্তর্জাতিক শীর্ষ সম্মেলন ২০১৭’র সাফল্য কামনা করেশুভেচ্ছাবার্তা পাঠিয়েছেন প্রধানমন্ত্রী শ্রী নরেন্দ্র মোদী। ঐ বার্তায় তিনি বলেছেন : “@ ইনভেস্টঝাড়খন্ডেরসাফল্য কামনা করে শুভেচ্ছা জানাই। শীর্ষ সম্মেলনের আলোচনা ও মতবিনিময় ফলপ্রসূ হোকএবং ঝাড়খন্ডের বিকাশ ও অগ্রগতিতে অবদানের দৃষ্টান্ত স্থাপন করুক এই কামনা জানাই। @ ইনভেস্টঝাড়খন্ড-এরমাধ্যমের যে বিনিয়োগের সূচনা হবে, তা ঐ রাজ্যের জনসাধারণের জন্য সুযোগ-সুবিধারপ্রসার ঘটানোর পাশাপাশি তাঁদের আশা-আকাঙ্খার বাস্তবায়নেও সাহায্য করবে বলে আমি আশাকরি। ঝাড়খন্ডেরঅধিবাসীদের দক্ষতা ও সংকল্প এবং ঝাড়খন্ড সরকারের সক্রিয় উদ্যোগ ঐ রাজ্যে উন্নয়নেরএক রেকর্ড গড়তে চলেছে”।
২০১৯-এর ‘রিসাইক্লিং অফ শিপ্‌স বিল’ আইনে পরিণত করার এবং হংকং আন্তর্জাতিক কনভেনশন অনুযায়ী সুরক্ষিত এবং পরিবেশ-বান্ধব ‘রিসাইক্লিং অফ শিপ্‌স, ২০০৯’-এ যোগ দেওয়ার প্রস্তাবে অনুমোদন দিল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা ২০১৯-এর ‘রিসাইক্লিং অফ শিপ্‌স বিল,’ আইনে পরিণত করার এবং ২০০৯-এর হংকং আন্তর্জাতিক কনভেনশন অনুযায়ী সুরক্ষিত এবং পরিবেশ-বান্ধব ‘রিসাইক্লিং অফ শিপ্‌স’-এ যোগ দেওয়ার প্রস্তাব অনুমোদন করল। ক্ষতিকারক পদার্থ ব্যবহার বা তা স্থাপনের নিষেধাজ্ঞা আছে এই বিলে। নতুন জাহাজের ক্ষেত্রে এটি তৎক্ষণাৎ কার্যকর করা হবে, অর্থাৎ যেদিন থেকে আইনটি বলবৎ করা হবে। আর যে জাহাজগুলি চালু রয়েছে সেগুলিকে আইন বলবৎ হওয়ার পাঁচ বছরের মধ্যে কার্যকর করতে হবে। তবে, যুদ্ধজাহাজ এবং সরকার পরিচালিত অবাণিজ্যিক জাহাজের ক্ষেত্রে এটি প্রযোজ্য নয়। যেখানে জাহাজের পুনর্নবীকরণ হবে, সেটিকে মান্যতাপ্রাপ্ত হতে হবে এবং জাহাজগুলিকে শুধুমাত্র সেইসব জায়গাতেই পুনর্নবীকরণ করা যাবে। নির্দিষ্ট পরিকল্পনা অনুযায়ী, এই পুনর্নবীকরণ করার সংস্থান রাখা হয়েছে বিলে। ভারতে যেগুলি পুনর্নবীকরণ করা হবে, সেগুলিকে এর জন্য পূর্বে শংসাপত্র নিতে হবে। ভারত সরকার, ২০১৯-এর ‘রিসাইক্লিং অফ শিপ্‌স, বিল’ আইনে পরিণত করার চিন্তা করে যাতে নির্দিষ্ট আন্তর্জাতিক মান অনুযায়ী এই পুনর্নবীকরণ করা হয়। সেজন্য বিধিবদ্ধ প্রক্রিয়া-পদ্ধতিও নির্দিষ্ট করে দেওয়া হয়। এও সিদ্ধান্ত হয়, সুরক্ষিত এবং পরিবেশ-বান্ধব জাহাজ পুনর্নবীকরণের জন্য ২০০৯-এর হংকং আন্তর্জাতিক কনভেনশন মেনে চলা হবে। যখন ঐ কনভেনশন বলবৎ হবে, তার সংস্থানগুলি সরকারি বিলের অধীনে রূপায়িত করা হবে এবং সেইমতো বিধি-নিয়মও তৈরি হবে। জাহাজ পুনর্নবীকরণ শিল্পে ভারত আছে সামনের সারিতে। গোটা বাজারের ৩০ শতাংশই তার দখলে। ২০১৭-য় ৬,৩২৩ টন জাহাজ ভাঙার কাজ করেছিল ভারত। এই শিল্পে কর্মসংস্থান হয় বেশি পরিমাণে কিন্তু পরিবেশ সুরক্ষার দিকটিও ভাবতে হবে শিল্পের তাগিদেই। /…
ভারত ও রাশিয়ার মধ্যে অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রে সহযোগিতার লক্ষ্যে মউ স্বাক্ষরে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে কেন্দ্রীয় রাষ্ট্রায়ত্ত সংস্থা ন্যাশনাল স্মল ইন্ডাস্ট্রিজ কর্পোরেশন লিমিটেড (এনএসআইসি) এবং রাশিয়ার ক্ষুদ্র ও মাঝারি ব্যবসায়ী সংগঠন জেএসসি-র মধ্যে অতিক্ষুদ্র, ক্ষুদ্র ও মাঝারি শিল্প ক্ষেত্রে সহযোগিতার লক্ষ্যে মউ স্বাক্ষরের বিষয়টি অনুমোদিত হয়েছে। রাশিয়ার রাষ্ট্রপতির আসন্ন ভারত সফরকালে এই মউ স্বাক্ষরিত হবে। এই মউ স্বাক্ষরের ফলে দু’দেশের ক্ষুদ্র ও মাঝারি শিল্প সংস্থাগুলির মধ্যে সহযোগিতা আরও বৃদ্ধি পাবে। একই সঙ্গে, এই মউ চুক্তি এমন এক কাঠামো ও অনুকূল বাতাবরণ প্রদান করবে, যা দু’দেশের সংশ্লিষ্ট ক্ষেত্রের সংস্থাগুলি একে অপরের শক্তি, বাজার, প্রযুক্তি ও নীতি সম্বন্ধে অবগত হবে। দু’দেশের সংস্থাগুলির মধ্যে সহযোগিতা বৃদ্ধি পাবে, যার ফলে বাণিজ্যিক অংশীদারিত্ব গড়ে তোলা সম্ভব হবে। আশা করা হচ্ছে, এই চুক্তির ফলে ভারতীয় ক্ষুদ্র ও মাঝারি শিল্প সংস্থাগুলির জন্য সুযোগ-সুবিধার একাধিক দ্বার উন্মোচিত হবে। সেই সঙ্গে, নতুন নতুন বাজার খুঁজে বের করা, যৌথ উদ্যোগ গড়ে তোলা, সেরা প্রযুক্তি ও প্রথা আদান-প্রদান সম্ভব হবে।
প্রধানমন্ত্রী নানিয়াং প্রযুক্তি বিশ্ববিদ্যালয় পরিদর্শন করেছেন

প্রধানমন্ত্রী শ্রী নরেন্দ্র মোদী আজ সিঙ্গাপুরে নানিয়াং প্রযুক্তি বিশ্ববিদ্যালয় পরিদর্শন করেন। তিনি বিশ্ববিদ্যালয়ের ছাত্রছাত্রীদের সঙ্গে এক আলাপচারিতায় তাঁদের বেশ কিছু প্রশ্নের উত্তর দেন। ‘একুশ শতকে এশিয়ার সামনে চ্যালেঞ্জ’ বিষয়ে এক প্রশ্নের জবাবে প্রধানমন্ত্রী বলেন, প্রায়ই শোনা যায় যে একুশ শতক এশিয়ার শতক। তিনি বলেন, আমাদের নিজেদের ওপর আস্থা থাকা বিশেষভাবে প্রয়োজন এবং এটাও জানা প্রয়োজন যে এবার আমাদের সময় এসেছে। প্রধানমন্ত্রী বলেন, আমাদের সময়ের দাবি মেনে উঠে দাঁড়াতে হবে এবং নেতৃত্ব হাতে নিতে হবে। প্রধানমন্ত্রী, সাম্প্রতিক চিন সফরে গিয়ে সে দেশের রাষ্ট্রপতি সি জিন পিং-এর সঙ্গে তাঁর সাক্ষাৎকারের প্রসঙ্গ তোলেন। তিনি বলেন যে, রাষ্ট্রপতি সি জিন পিং-কে তিনি একটি নথি দিয়েছেন। তাতে দেখা যাচ্ছে যে, বিগত ২,০০০ বছরের মধ্যে প্রায় ১,৬০০ বছর ধরে ভারত এবং চিন যৌথভাবে বিশ্বের মোট অভ্যন্তরীণ উৎপাদনের ৫০ শতাংশেরও বেশি অংশীদার ছিল। এই কৃতিত্ব কোনরকম বিরোধ ছাড়াই অর্জিত হয়েছিল। প্রধানমন্ত্রী বলেন, আমাদের বিরোধ ছাড়াই যোগাযোগ বৃদ্ধির ওপর জোর দিতে হবে। অন্য এক প্রসঙ্গে প্রধানমন্ত্রী বলেন যে, সুপ্রশাসনের ক্ষেত্রে মহাকাশ প্রযুক্তির এক প্রধান ভূমিকা রয়েছে। এই প্রযুক্তি সাধারণ মানুষের জীবন দারুণভাবে উন্নত করে তুলতে পারে। মহাকাশ প্রযুক্তি আমাদের উন্নয়ন পরিকাঠামোর যথাযথ মানচিত্র তৈরিতে বিশেষ সহায়তা করে, যেমন কোথায় আমাদের স্কুল দরকার, কোথায় সড়ক আর কোথায়ই বা হাসপাতাল প্রয়োজন তা এই প্রযুক্তি ব্যবহার করে আমরা জানতে পারি। ঐতিহ্য এবং বিশ্বায়নের মধ্যে সামঞ্জস্য বিধান বিষয়ে এক প্রশ্নের জবাবে প্রধানমন্ত্রী বলেন যে, মানবজাতি উদ্ভাবনের মধ্য দিয়েই যুগের পর যুগ ধরে এগিয়ে চলেছে এবং নৈতিকতা ও মানবিক মূল্যবোধেরও এক্ষেত্রে অবদান রয়েছে। তিনি বলেন, প্রযুক্তি মানুষের সৃজনশীলতাকে সাহায্য করছে। বিভিন্ন সামাজিক গণমাধ্যম লক্ষ লক্ষ মানুষকে তাঁদের মত প্রকাশের অধিকার দিয়েছে। চতুর্থ শিল্প বিপ্লবের যুগে অন্তর্ভুক্ত বৃদ্ধি সুনিশ্চিত করা প্রসঙ্গে প্রধানমন্ত্রী বলেন যে, বর্তমানের ‘ডিসরাপশন’ নামে অভিনব যে প্রযুক্তির কথা শোনা যাচ্ছে, তার অর্থ কিন্তু ধ্বংস নয়। তিনি বলেন, প্রযুক্তি মানুষের ক্ষমতায়ন করে এবং প্রযুক্তি-নির্ভর সমাজ সামাজিক প্রতিবন্ধকতার বেড়া ভেঙে দেয়। তবে, এই প্রযুক্তিকে সুলভ এবং ব্যবহারকারীদের উপযোগী করে তুলতে হবে বলে তিনি অভিমত প্রকাশ করেন। শ্রী মোদী বলেন যে, মানুষ এক সময় কম্পিউটার নিয়ে সন্দিহান ছিল। কিন্তু কম্পিউটার আমাদের জীবনে রূপান্তর আনার ক্ষেত্রে বিশেষ সহায়ক ভূমিকা নিয়েছে। /
ভারত ও নেদারল্যান্ডস্‌-এর মধ্যে মউ সম্প্রসারণ অনুমোদন করল মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভাকে আজ ভারত ও নেদারল্যান্ডসের মধ্যে পরিসর সংক্রান্ত পরিকল্পনা, জল পরিচালন প্রভৃতি ক্ষেত্রের সমঝোতাপত্রের বিষয়ে জানানো হয়। এটি স্বাক্ষরিত হয়েছিল গত এপ্রিল মাসে। প্রসঙ্গত, সুলভ আবাসন, স্মার্টসিটি গড়ে তোলা বা জল সরবরাহ ও নিকাশী ব্যবস্থা সম্পর্কে ভৌগোলিক তথ্য ব্যবস্থা (জিআইএস) গড়ে তোলা এবং বর্জ্য জলের পুনর্বযবহারের ক্ষেত্রে পরিসর-ভিত্তিক পরিকল্পনা গড়ে তোলার ব্যাপারে দু’দেশের মধ্যে সহযোগিতা গড়ে তোলার লক্ষ্যেই এই উদ্যোগ। এই মউ-এর প্রেক্ষিতে একটি যৌথ কর্মীগোষ্ঠী গড়ে তোলা হবে, সেটি সমঝোতাপত্রে প্রস্তাবিত বিভিন্ন প্রকল্প বাস্তবায়িত করবে।
কাশ্মীরের বাস্তুচ্যুতদের জন্য রাজ্য সরকারের চাকরী ও কাশ্মীর উপত্যকায় সাময়িক আবাসন নির্মাণ প্রস্তাবে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদির পৌরোহিত্যে কেন্দ্রিয় মন্ত্রিসভার বৈঠকে বুধবার কাশ্মীরের বাস্তুচ্যুতদের পুনর্বাসনে তাদেরকে রাজ্যসরকারের অধীনে চাকরী এবং সাময়িক থাকার ব্যবস্থা করার প্রস্তাবে অনুমোদন দেওয়া হয়েছে। এরজন্য ২০০০ কোটি টাকা ব্যয় ধরা হয়েছে। উল্লেখ্য, জম্মু ও কাশ্মীরে সন্ত্রাসী হিংসা এবং উগ্রপন্থার সমস্যার কারণে, বিশেষত প্রাথমিক পর্যায়ে কাশ্মীর উপত্যকা থেকে কাশ্মীরি পন্ডিত সম্প্রদায়ের বহু পরিবার বাস্তুচ্যুৎ হয়। পন্ডিত সম্প্রদায়ের পাশাপাশি কিছু শিখ এবং মুসলিম পরিবারও বাস্তুচ্যুত হয়। বর্তমানে কাশ্মীর থেকে বাস্তুচ্যুত নথিভুক্ত পরিবারের সংখ্যা ৬২ হাজার। এই পরিবারগুলি এখন জম্মু, দিল্লি, জাতীয় রাজধানী অচল (এন সি আর) এবং দেশের অন্য এলাকায় বসবাস করছে। নতুন প্রস্তাবে বলা হয়েছে, ভারত সরকারের আর্থিক সহায়তায় কাশ্মীরের বাস্তুচ্যুতদের জন্য রাজ্য সরকারের অধীনে অতিরিক্ত ৩০০০টি চাকরীর পদ সৃষ্টি করা হবে এবং যেসব বাস্তুচ্যুত কাশ্মীরিরা চাকরী পাবেন, তাদের জন্য কাশ্মীর উপত্যকায় সাময়িক আবাসন নির্মাণ করা হবে। এই প্রস্তাবগুলি রূপায়ণের জন্য আর্থিক ব্যয়ভার ভারত সরকার বহন করবে। এর আগে ২০০৮ সালে, কাশ্মীর উপত্যকায় বাস্তুচ্যুতদের ফিরিয়ে আনতে ১৬১৮.৪০ কোটি টাকার প্যাকেজ ঘোষণা করা হয়। এই প্রকল্পে কেন্দ্রীয় অর্থে রাজ্য সরকারের অধীনে ৩০০০টি পদ সৃষ্টি করার প্রস্তাব করা হয়। এর মধ্যে ১৯৬৩টি চাকরী দেওয়া হয়েছে এবং বাকীগুলির প্রক্রিয়াকরণ চলছে। এছাড়া, থাকার সুবিধাযুক্ত ৪৬৯টি সাময়িক আবাসনও কাশ্মীর উপত্যকায় নির্মাণ করা হয়েছে এবং সংশ্লিষ্ট বাস্তুচ্যুতদের মধ্যে বন্টন করা হয়েছে। /
পণ্য ও পরিষেবা কর একনজিরবিহীন ঐতিহাসিক ঘটনা  : জিএসটিসম্পর্কিত এক পর্যালোচনা বৈঠকে বললেন প্রধানমন্ত্রী

আগামী ১জুলাই থেকে সারা দেশে চালু হতে চলেছে পণ্য ও পরিষেবা কর, অর্থাৎ জিএসটি। এরপ্রস্তুতিপর্ব আজ এক বিশেষ বৈঠকে খতিয়ে দেখলেন প্রধানমন্ত্রী শ্রী নরেন্দ্র মোদী।আড়াই ঘন্টারও বেশি সময় ধরে অনুষ্ঠিত এই পর্যালোচনা বৈঠকে উপস্থিত ছিলেন কেন্দ্রীয়অর্থমন্ত্রী শ্রী অরুণ জেটলি এবং অর্থ মন্ত্রক ও প্রধানমন্ত্রীর দপ্তরের শীর্ষস্থানীয় আধিকারিকরা। উপস্থিত ছিলেন ক্যাবিনেট সচিবও। বৈঠকেজিএসটি চালু করার লক্ষ্যে তথ্যপ্রযুক্তি, মানবসম্পদ এবং সংশ্লিষ্ট আধিকারিকদেরপ্রশিক্ষণ ও সচেতনতা সম্পর্কিত প্রস্তুতিপর্বের কাজ পর্যালোচনা করেনপ্রধানমন্ত্রী। এই অভিন্ন কর ব্যবস্থা সম্পর্কে জনসাধারণের কৌতুহল মেটানো এবংসমগ্র প্রক্রিয়ার তদারকির বিষয়টিও খুঁটিয়ে দেখেন তিনি। পর্যালোচনাবৈঠকে প্রধানমন্ত্রীকে অবহিত করা হয় যে তথ্যপ্রযুক্তি পরিকাঠামো, সংশ্লিষ্টআধিকারিকদের প্রশিক্ষণ, ব্যাঙ্কগুলিকে এই কাজের সঙ্গে যুক্ত করা এবং বর্তমানকরদাতাদের অন্তর্ভুক্তির মতো প্রস্তুতিপর্বের বিষয়গুলি ১ জুলাইয়ের আগেই সম্পূর্ণকরা যাবে। তথ্যের সুরক্ষা সম্পর্কেও বিস্তারিত আলোচনা হয় এদিনের বৈঠকে। জিএসটিসম্পর্কিত প্রশ্নের সদুত্তর লাভের জন্য @askGst_
তেলেঙ্গানার খরা ও জলসঙ্কট পরিস্থিতি পর্যালোচনা করলেন প্রধানমন্ত্রী

তেলেঙ্গানার কয়েকটি অঞ্চলে উদ্ভূত খরা পরিস্থিতি সম্পর্কে এক উচ্চপর্যায়ের পর্যালোচনা বৈঠকে রাজ্যের মুখ্যমন্ত্রী শ্রী কে চন্দ্রশেখর রাও-এর সঙ্গে মিলিত হলেন প্রধানমন্ত্রী শ্রী নরেন্দ্র মোদী। কেন্দ্র ও রাজ্যস্তরের পদস্থ আধিকারিকরাও উপস্থিত ছিলেন আজকের বৈঠকে। বৈঠকে আলোচনার সূত্রপাত করে প্রধানমন্ত্রী বলেন, খরা কবলিত বিভিন্ন রাজ্যের মুখ্যমন্ত্রীদের সঙ্গে তিনি পৃথক পৃথকবৈঠকে মিলিত হচ্ছেন। খরা ও জলাভাবজনিত পরিস্থিতির মোকাবিলায় মধ্য ও দীর্ঘমেয়াদি ব্যবস্থা গ্রহণের লক্ষ্যে এই বৈঠকগুলিতে মতবিনিময় করা হচ্ছে। জাতীয় বিপর্যয় মোকাবিলা তহবিল থেকে তেলেঙ্গানা রাজ্যকে দেওয়া হয়েছে ৭১২ কোটি ৬২ লক্ষ টাকা। রাজ্য বিপর্যয় ত্রাণ তহবিলে ২০১৫-১৬ আর্থিক বছরে কেন্দ্রীয়ভাবে বরাদ্দ ২০৫ কোটি ৫০ লক্ষ টাকাও ইতিমধ্যে ঐ রাজ্যকে দেওয়া হয়েছে। ২০১৬-১৭ আর্থিক বছরেরপ্রথম কিস্তিবাবদ রাজ্য বিপর্যয় ত্রাণ তহবিল থেকে কেন্দ্রীয় সরকারের পক্ষ থেকে তেলেঙ্গানাকে দেওয়া হয়েছে ১০৮ কোটি টাকা। তেলেঙ্গানায় জলাভাবে শুকিয়ে যাওয়া বিভিন্ন জলাশয়ে জলের উৎস সন্ধান এবং জল মজুত ও সংরক্ষণের লক্ষ্যে ‘মিশন কাকাতিয়া’র আওতায় যে সমস্ত কাজ হয়েছে তার একটি প্রামাণ্য চিত্রও শ্রী কে চন্দ্রশেখর রাও তুলে ধরেন প্রধানমন্ত্রীর কাছে। রাজ্য সরকারের উচ্চাকাঙ্ক্ষামূলক ‘মিশন ভগীরথ’ সম্পর্কেও বৈঠকে তথ্য বিনিময় করেন তিনি। গ্রামীণ পরিবারগুলির কাছে নির্মল পানীয় জল পৌঁছে দেওয়ার লক্ষ্যে কাজ করা হয় এই মিশনের আওতায়। সেচ ও জল সংরক্ষণে বিশ্বের বিভিন্ন প্রান্তে যে সমস্ত পদক্ষেপ গ্রহণ করা হয় সে সম্পর্কেও আলোচনা হয় এদিনের বৈঠকে। প্রাচীনকালে জল সংরক্ষণে যে সমস্ত ব্যবস্থা গ্রহণ করা হত সে প্রসঙ্গও উঠে আসে পর্যালোচনাকালে। শহরাঞ্চলের বর্জ্য ও নিকাশি জল সন্নিহিত গ্রামীণ এলাকায় সেচ ও কৃষিকাজে ব্যবহারের জন্য উদ্যোগ গ্রহণের আহ্বান জানান প্রধানমন্ত্রী। তিনি বলেন, জলের যে সমস্ত উৎসমুখ বন্ধ হয়ে রয়েছে সেগুলিকে আবার নতুন করে সংস্কার করে তোলা প্রয়োজন। এজন্য মহাকাশ প্রযুক্তি ও দূরসংবেদী পদ্ধতির আশ্রয় নেওয়া যেতে পারে। একইসঙ্গে, জলকে কাদামুক্ত করে ব্যবহারের উপযোগী করে তোলা দরকার বলে মনে করেন প্রধানমন্ত্রী। তেলেঙ্গানার ৪০ হাজার হেক্টর জমিতে ক্ষুদ্র সেচ সম্প্রসারণের কাজে যে সাফল্য ও অগ্রগতি লক্ষ্য করা গেছে সে সম্পর্কে বৈঠকে বক্তব্য রাখেন রাজ্যের মুখ্যমন্ত্রী। ‘প্রধানমন্ত্রী ফসল বিমা যোজনা’ চালু করার জন্য শ্রী মোদীকে বিশেষভাবে ধন্যবাদ জানান তেলেঙ্গানার মুখ্যমন্ত্রী। কৃষকদের স্বার্থ রক্ষায় এটিকে এক আদর্শ কর্মসূচি বলে বর্ণনা করেন তিনি। ‘ক্যাম্পা’ আইনটির সংশোধনে প্রধানমন্ত্রী যে উদ্যোগ গ্রহণ করেছেন, তাকেও স্বাগত জানান শ্রী চন্দ্রশেখর রাও। এই আইনের আওতায় বনায়ন তথা বনসৃজন প্রকল্পে নির্দিষ্ট তহবিলের অর্থ সদ্ব্যবহারের লক্ষ্যে একটি কৌশলসূত্র উদ্ভাবনের প্রস্তাব দেন তিনি। এক্ষেত্রে রাজ্য সরকারের বনায়ন প্রকল্প ‘হরিৎহারম’-এর প্রসঙ্গটিও তিনি উত্থাপন করেন পর্যালোচনা বৈঠকে। দেশের সবক’টি অঞ্চলকে ‘শস্য কলোনি’তে রূপান্তরের প্রস্তাব দেন তেলেঙ্গানার মুখ্যমন্ত্রী। তাঁর এই প্রস্তাব ও পরামর্শের বিশেষ প্রশংসা করে প্রধানমন্ত্রী বলেন, এই একই উদ্দেশ্যে বাস্তবায়িত হচ্ছে ‘সয়েল হেল্‌থ কার্ড’ কর্মসূচিটি। তবে, ‘শস্য কলোনি’ সম্পর্কে একটি আদর্শ পরিকল্পনা রচনার জন্য রাজ্য সরকারকে উৎসাহিত করেন তিনি। খরা ও জলসঙ্কট মোকাবিলায় কেন্দ্র ও রাজ্য একযোগে কাজ করে যাবে বলে সঙ্কল্প গ্রহণ করা হয় আজকের বৈঠকে।
ভারত ও থাইল্যান্ডের মধ্যে মাদক চোরাচালান রুখতে সমঝোতায় মন্ত্রিসভার অনুমোদন

মাদক ও নেশাজাতীয় দ্রব্য তৈরির উপযোগী রাসায়নিক ও ড্রাগ চোরাচালান রুখতে ভারত ও থাইল্যান্ডেরমধ্যে সমঝোতার বিষয়টি প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয়মন্ত্রিসভার বৈঠকে অনুমোদিত হয়েছে। ঐসব ক্ষেত্রেপারস্পরিক সহায়তা ও দ্বিপাক্ষিক সহযোগিতার জন্য সংশ্লিষ্ট সব অপরাধ দমনে এইসমঝোতাপত্র এক কার্যকরি কাঠামোগত ব্যবস্থা। এটি ভারত ও থাইল্যান্ডের মধ্যেপ্রাতিষ্ঠানিক পর্যায়ে মতবিনিময়ের পথ প্রশস্ত করবে। একবার বলবৎ হলে এইসমঝোতাপত্রটি আন্তর্জাতিক মাদক চোরাচালান কমাতে সহায়তা করবে।
কেন্দ্রীয় সশস্ত্র পুলিশ বাহিনী এবং অসম রাইফেল্‌স-এর মেডিকেল অফিসারদের অবসর গ্রহণের বয়স ৬০ থেকে ৬৫ করা হচ্ছে  : সম্মতি কেন্দ্রীয় মন্ত্রিসভার

কেন্দ্রীয় সশস্ত্র পুলিশ বাহিনী এবং অসম রাইফেল্‌স-এর সাধারণ ডিউটিতে কর্মরত মেডিকেল অফিসারদের অবসর গ্রহণের বয়স ৬০ থেকে ৬৫ বছর করার একটি প্রস্তাবে আজ অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতমন্ত্রিসভার এই বৈঠকে কেন্দ্রীয় সশস্ত্র পুলিশ বাহিনী এবং অসম রাইফেল্‌স-এরবিশেষজ্ঞ চিকিৎসকদের অবসর গ্রহণের বয়স একইভাবে ৬০ থেকে ৬৫ বছর করার প্রস্তাবেসম্মতি জানানো হয়। মন্ত্রিসভারএই সিদ্ধান্ত গ্রহণের ফলে বিশেষ এবং সাধারণ ডিউটিতে কর্মরত মেডিকেল ক্যাডারেরআধিকারিকদের চিকিৎসা ও গবেষণা সংক্রান্ত কাজে আরও পাঁচ বছর বহাল রাখার কাজ সহজতরহবে। এর ফলে একদিকে যেমন রোগীরা উন্নতমানের চিকিৎসার সুযোগ পাবেন, অন্যদিকে তেমনইমেডিকেল কলেজগুলিতে পঠনপাঠন ও গবেষণার কাজেও কোনরকম ব্যাঘাত ঘটবে না। এছাড়াও,স্বাস্থ্য পরিষেবা প্রদানের ক্ষেত্রে জাতীয় স্বাস্থ্য কর্মসূচির যথাযথ রূপায়ণওসম্ভব হবে বলে মনে করে কেন্দ্রীয় মন্ত্রিসভা। /
মায়ের প্রতি প্রধানমন্ত্রীর শ্রদ্ধাজ্ঞাপন

প্রধানমন্ত্রী শ্রী নরেন্দ্র মোদী তাঁর মায়ের জীবনকে এক মহান শতাব্দীর আখ্যা দিয়ে বলেছেন যে ভগবানের পদতলে তিনি আজ শান্তিলাভ করলেন। হীরাবেন আজ পরলোক গমন করেছেন। প্রধানমন্ত্রী স্মরণ করেন যে মায়ের মধ্যে তিনি ত্রিমূর্তি প্রত্যক্ষ করেছেন যা এক তপস্বীর জীবনযাত্রা, নিঃস্বার্থ কর্মযোগী এবং নিজের মূল্যবোধের প্রতি নিয়োজিত। শততম জন্মদিবসে মায়ের পরামর্শের কথা স্মরণ করেন প্রধানমন্ত্রী। বুদ্ধির সঙ্গে কাজ এবং শুদ্ধ জীবনযাপনের উপদেশ দিয়েছিলেন তিনি। প্রধানমন্ত্রী এক ট্যুইটে বলেছেন – “মহান এক শতাব্দীর যাত্রা ঈশ্বরের পদতলে শান্তি খুঁজে পেয়েছে। মায়ের মধ্যে আমি ত্রিমূর্তির অনুভব করেছি যা এক তপস্বীর জীবনযাত্রা, নিঃস্বার্থ কর্মযোগী এবং নিজের মূল্যবোধের প্রতি নিয়োজিত। মায়ের শততম জন্মদিনে যখন তাঁর সঙ্গে দেখা করি তখন তিনি আমাকে যা বলেছিলেন তা আমার চিরদিন স্মরণে থাকবে। তিনি বলেছিলেন – કામ કરો બુદ્ધિથી, જીવન જીવો શુદ્ધિથી যার অর্থ হল, বুদ্ধির সঙ্গে কাজ এবং শুদ্ধ জীবনযাপন।”
প্রধানমন্ত্রীর সামনে তাঁদের মতামত তুলে ধরলেন সচিবদের দুই গোষ্ঠী

প্রশাসনের বিভিন্ন এলাকায় রূপান্তর আনতে সচিবদের মতামত আহ্বান করেছিলেন প্রধানমন্ত্রী শ্রী নরেন্দ্র মোদী। তার ফলস্বরূপ গতকাল সুপ্রশাসন-সমস্যা ও সুযোগ এবং কৃষি ও সহায়ক ক্ষেত্রে কৃষক-কেন্দ্রিক বিষয়গুলি নিয়ে প্রধানমন্ত্রীর সামনে মতামত তুলে ধরলেন সচিবদের দুই গোষ্ঠী। কেন্দ্রীয় মন্ত্রীবর্গ শ্রী রাজনাথ সিং, শ্রীমতী সুষমা স্বরাজ, শ্রী নীতিন গড়করি এবং শ্রী মনোহর পাররিকর সেখানে উপস্থিত ছিলেন। উপস্থিত ছিলেন বহু সচিবও। শ্রী মোদী এবং অন্যান্য মন্ত্রীরা বেশ কিছু প্রশ্ন করেন সচিবদের যাঁরা তাঁদের মতামত প্রকাশ করেছেন।
প্রধানমন্ত্রী ভিয়েতনাম সফর করবেন; চিনের হ্যাংঝাউ’তে জি-২০ বার্ষিক শিখর সম্মেলনেও যোগ দেবেন

প্রধানমন্ত্রী শ্রী নরেন্দ্র মোদী আজ ভিয়েতনাম সফরে যাচ্ছেন। দু’দিনের এই সফর শেষে প্রধানমন্ত্রী আগামীকাল থেকে চিনের হ্যাংঝাউ’তে জি-২০ বার্ষিক শিখর সম্মেলনেও যোগ দেবেন। এই শিখরসম্মেলন চলবে ৩ সেপ্টেম্বর থেকে ৫ সেপ্টেম্বর ২০১৬ পর্যন্ত। তাঁরফেসবুক অ্যাকাউন্টে একগুচ্ছ পোস্টে প্রধানমন্ত্রী বলেছেন, “ভিয়েতনামের জাতীয় দিবসেসেদেশের জনসাধারণকে শুভেচ্ছা। ভিয়েতনাম হল বন্ধুরাষ্ট্র, যার সঙ্গে আমরা আমাদেরসম্পর্ককে এগিয়ে নিয়ে যেতে চাই। আজসন্ধ্যায় আমি ভিয়েতনামের হ্যানয়ে পৌঁছব, এক অত্যন্ত গুরুত্বপূর্ণ সফরের সূচনায়,যেটা ভারত ও ভিয়েতনামের ঘনিষ্ঠ সম্পর্ককে আরও সুদৃঢ় বাঁধনে বাঁধবে। ভারত-ভিয়েতনাম অংশিদারিত্ব এশিয়া তথা পৃথিবীর বাকিঅংশের পক্ষেও কল্যাণকর হবে। এই সফরের সময় আমি সেদেশের প্রধানমন্ত্রী শ্রী ন্‌গুয়েনজুয়ান ফুক-এর সঙ্গে বিস্তারিত আলোচনা করব। আমাদের দ্বিপাক্ষিক সম্পর্কের পূর্ণদিগন্তই খতিয়ে দেখা হবে। আমি ভিয়েতনামের রাষ্ট্রপতি শ্রী ত্রান দাই কোয়াং,ভিয়েতনামের কমিউনিস্ট পার্টির সাধারণ সম্পাদক শ্রী ন্‌গুয়েন ফু ত্রং এবং সেদেশেরজাতীয় আইনসভার অধ্যক্ষ শ্রীমতী ন্‌গুয়েন থি কিম ন্‌গান-এর সঙ্গেও সাক্ষাৎ করব। আমরা ভিয়েতনামের সঙ্গে এমন এক বলিষ্ঠ অর্থনৈতিক সম্পর্কগড়ে তুলতে চাই, যা দু’দেশের নাগরিকদের পক্ষেই পারস্পরিক কল্যাণপ্রদ হয়। আমারভিয়েতনাম সফরের সময়ে দু’দেশের মানুষে-মানুষে যোগাযোগ বাড়ানোর দিকেই আমার চেষ্টাথাকবে। ভিয়েতনামে আমার বিংশ শতাব্দীর অন্যতম শ্রেষ্ঠ নেতা হো চিমিন-এর প্রতি শ্রদ্ধা জানানোর সুযোগ ঘটবে। আমি সেখানে কোয়ান সু প্যাগোডা দর্শনছাড়াও জাতীয় বীর ও শহীদদের স্মারকে পুষ্পার্ঘ্য নিবেদন করব। আমি চিনের হ্যাংঝাউ-তে জি-২০ বার্ষিক শীর্ষ বৈঠক উপলক্ষে৩ থেকে ৫ সেপ্টেম্বর পর্যন্ত থাকব। ভিয়েতনামে এক গুরুত্বপূর্ণ দ্বিপাক্ষিক সফরশেষে আমি হ্যাংঝাউ-তে পৌঁছব। জি-২০ শীর্ষ বৈঠকের সময়ে আমার বিশ্বের অন্য নেতৃবৃন্দেরসঙ্গে আন্তর্জাতিক অগ্রাধিকারমূলক বিষয়ে এবং উদ্ভূত চ্যালেঞ্জগুলির বিষয়ে কথা বলারসুযোগ ঘটবে। বিশ্ব অর্থনীতিকে সুস্থায়ী ও সুদৃঢ় বৃদ্ধির পথে স্থাপন করতে এবংসামাজিক সুরক্ষা ও অর্থনৈতিক চ্যালেঞ্জগুলির মোকাবিলার জন্য বিভিন্ন পন্থাপদ্ধতিনিয়েও আমরা আলোচনা করব। ভারত আমাদের সামনের সমস্ত বিষয়গুলি নিয়ে গঠনাত্মক আলোচনাকরবে এবং সুস্থায়ী, বলিষ্ঠ ও সার্বিক আন্তর্জাতিক অর্থনৈতিক ব্যবস্থা গড়ে তোলারজন্য আলোচ্যসূচি এগিয়ে নিয়ে যেতে কাজ করে যাবে, যাতে বিশ্ব জুড়ে মানুষেরআর্থ-সামাজিক অবস্থার উন্নতি ঘটে, বিশেষ করে তাদের, উন্নয়নশীল দেশে যেসব মানুষদেরএটা সবথেকে বেশি প্রয়োজন। আমি একটি পরিণামদর্শী ও ফলপ্রদ শীর্ষ বৈঠকের আশায়রয়েছি”।
বিশিষ্ট মারাঠি গায়িকা সুলোচনা তাই চবনের প্রয়াণে শোক ও দুঃখ প্রকাশ প্রধানমন্ত্রীর

নয়াদিল্লি, ১০ ডিসেম্বর, ২০২২ বিশিষ্ট মারাঠি লাবনী গায়িকা সুলোচনা তাই চবনের মৃত্যুতে গভীর শোক ও দুঃখপ্রকাশ করেছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় তিনি বলেছেন : “মহারাষ্ট্রীয় সংস্কৃতি, বিশেষত লাবনীর প্রসার ও বিকাশে তাঁর অসামান্য ভূমিকার জন্য সুলোচনা তাই চবন স্মরণীয় হয়ে থাকবেন আগামী প্রজন্মগুলির কাছে। সঙ্গীত ও নাটকের চর্চার সঙ্গে তাঁর আবেগ ও অনুভূতির যোগ ছিল নিবিড়। তাঁর প্রয়াণে আমি ব্যথাহত। তাঁর পরিবার-পরিজন এবং অনুরাগীদের আমি সমবেদনা জানাই। ওঁ শান্তি!” /
ভারত ও জাপানের মধ্যে দ্বিপাক্ষিক বিনিময় ব্যবস্থার জন্য চুক্তি স্বাক্ষরের প্রস্তাবে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার (১০ই জানুয়ারি, ২০১৯) কেন্দ্রীয় মন্ত্রিসভার বৈঠকে ভারত ও জাপানের মধ্যে দ্বিপাক্ষিক বিনিময় ব্যবস্থার জন্য চুক্তি স্বাক্ষরের প্রস্তাবে অনুমোদন মিলেছে। একইসঙ্গে, ভারতীয় রিজার্ভ ব্যাঙ্ক এবং ব্যাঙ্ক অফ জাপানের মধ্যে সর্বাধিক ৭৫ বিলিয়ন মার্কিন ডলার বিনিময়ের ব্যাপারে চুক্তি স্বাক্ষরে অনুমোদন দেওয়া হয়েছে। ভারতীয় রিজার্ভ ব্যাঙ্ককে এই চুক্তি স্বাক্ষরের দায়িত্ব দেওয়া হয়েছে। ভারত ও জাপানের দ্বিপাক্ষিক বিনিময় ব্যবস্থা সম্পর্কিত এ ধরণের চুক্তি স্বাক্ষরের উদ্দেশ্য হল বিদেশি মুদ্রার স্বল্পকালীন ঘাটতি মেটাতে বৈদেশিক লেনদেনের হিসাব যথাযথ পরিমাণে বজায় রাখার জন্য দেশীয় মুদ্রায় সর্বাধিক ৭৫ বিলিয়ন মার্কিন ডলারের প্রয়োজন অনুসারে বিনিময় ও পুনর্বিনিময় করা। আর্থিক সঙ্কটের সময় একে অপরকে কৌশলগত সহায়তাদান সহ আন্তর্জাতিক স্তরে আস্থা বজায় রাখার লক্ষ্যে ভারত ও জাপানের মধ্যে দ্বিপাক্ষিক বিনিময় ব্যবস্থা পারস্পরিক সহযোগিতার এক উজ্জ্বল দৃষ্টান্ত। এমনকি, দুই দেশের মধ্যে পারস্পরিক অর্থনৈতিক সহযোগিতার পাশাপাশি, বিশেষ কৌশলগত সম্পর্ক ও বিশ্ব অংশীদারিত্বের ক্ষেত্রেও এই চুক্তি আরও একটি মাইলফলক হয়ে উঠবে। /
মূর্তি ভাঙ্গার মতো গুণ্ডামির ঘটনা কখনই সমর্থন করা যায়না – সুস্পষ্টভাবে জানালেন প্রধানমন্ত্রী

দেশের কোনও কোনও প্রান্তে মূর্তি ভাঙ্গার মতো গুণ্ডামি ও অরাজকতার তীব্রনিন্দা করেছেন প্রধানমন্ত্রী শ্রী নরেন্দ্র মোদী। অপরাধীদের বিরুদ্ধে কঠোরব্যবস্থা গ্রহণের কথাও বলেছেন তিনি। এ বিষয়ে তিনি কথা বলেন কেন্দ্রীয় স্বরাষ্ট্রমন্ত্রী শ্রী রাজনাথ সিং-এর সঙ্গেও। দেশের কয়েকটি অঞ্চলে মূর্তি ভাঙ্গার খবর প্রধানমন্ত্রীর কাছে এসে পৌঁছলেতিনি সুস্পষ্টভাবে জানিয়ে দেন যে, এই ধরণের গুণ্ডামিকে তিনি কোনওভাবেই সমর্থন করেননা। কেন্দ্রীয় স্বরাষ্ট্র মন্ত্রকও এর বিরুদ্ধে কঠোর ব্যবস্থা গ্রহণ করেছে। এইধরণের ঘটনা বন্ধ করতে প্রয়োজনীয় সকল রকম পদক্ষেপ গ্রহণের জন্য রাজ্যগুলিকে নির্দেশদেওয়া হয়েছে মন্ত্রকের পক্ষ থেকে। তাতে বলা হয়েছে যে, এই ধরণের ঘটনাগুলির সঙ্গেযুক্ত ব্যক্তিদের বিরুদ্ধে আইন অনুযায়ী কঠোর ব্যবস্থা গ্রহণ করা প্রয়োজন।